MFCมั่นใจราคาทองยังวิ่ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

ปัจจัยหนุนปีนี้แตะ1,250เหรียญ
เปิดพอร์ตกอง‘IGold’กำไร4%
โพสต์ทูเดย์ — MFC คาดปีนี้ราคาทองคำตลาดโลกแตะ 1,2001,250 เหรียญสหรัฐต่อออนซ์ ปีหน้าพุ่ง 1,500 เหรียญสหรัฐต่อออนซ์ เหตุสภาพคล่องสูง ดอกเบี้ยต่ำหนุนราคาทองขยับ 
นายศุภกร สุนทรกิจ รองกรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี (MFC) เปิดเผยว่า ตั้งแต่ ต้นปีจนถึงปัจจุบันราคาทองคำในตลาดโลกผันผวนแต่ก็ปรับตัวเพิ่มขึ้นประมาณ 4% และคาดว่าทั้งปีราคาทองคำจะอยู่ที่ 1,2001,250 เหรียญสหรัฐต่อออนซ์ และคงไม่น่าจะปรับตัวขึ้นมากกว่า 20% เหมือนปีก่อน 
ทั้งนี้ ปัจจุบันราคาทองคำในตลาดโลกเคลื่อนไหว 1,1601,170 เหรียญสหรัฐ
สำหรับปี 2554 คาดว่าราคาทองคำจะอยู่ที่ 1,2001,500 เหรียญสหรัฐต่อออนซ์ จากปัจจัยบวกที่ยังมีสภาพคล่องสูง อัตราดอกเบี้ยยังอยู่ในระดับต่ำ ทำให้นักลงทุนยังคงหันไปสนใจสินทรัพย์ที่ให้ผลตอบแทนที่สูงกว่าการฝากเงินในธนาคาร ประกอบกับตลาดคาดการณ์ว่าค่าเงินเหรียญสหรัฐยังมีแนวโน้มอ่อนค่าลง อีกทั้งในช่วงนี้ราคาทองคำยังได้ปัจจัยสนับสนุนจากกลุ่มประเทศเกิดใหม่ เช่น จีน บราซิล ที่ได้ดุลการค้าสูง จึงมีแนวโน้มซื้อทองคำเพิ่มเพื่อใช้เป็นเงินสำรอง จากเดิมที่เก็บในรูปเงินเหรียญสหรัฐ
“ที่ผ่านมาราคาทองคำน่าจะวิ่งแรงกว่านี้ แต่มาเจอปัญหาหนี้สินของประเทศกรีซ โปรตุเกส ทำให้ค่าเงินสหรัฐกลับมาแข็งค่า จึงทำให้ราคาทองขึ้นไปได้ไม่ไกล แต่เมื่อดูราคาทองคำที่อิงสกุลยุโรปปรับตัวขึ้นแรงมาก” นายศุภกร กล่าว
สำหรับกองทุนเปิดเอ็มเอฟซี อินเตอร์เนชั่นแนล โกลด์ ฟันด์ (IGold) ณ วันที่ 30 เม.ย. 2553 มีมูลค่าสินทรัพย์สุทธิ (NAV) 61.80 ล้านบาท ผลตอบแทนย้อนหลัง ณ วันที่ 9 เม.ย. 2553 นับตั้งแต่ต้นปีกองทุนมีผลตอบแทน 4.29% ผลตอบแทน 1 เดือนย้อนหลังที่ 3.26% และผลตอบแทน 6 เดือนย้อนหลังที่ 10.9% โดยปัจจุบันกองทุนได้ทำการป้องกันความเสี่ยงจากอัตราแลกเปลี่ยนเฉลี่ย 90% 
“เฉลี่ยกองทุนจะป้องกันความเสี่ยงจากอัตราแลกเปลี่ยนประมาณ 97% ถือว่าเต็มเพดานที่ทำ แต่ช่วงนี้ลดลงมาเหลือ 90% จากเดิมที่ไม่เคยต่ำกว่า 90% เลยแต่เรายอมลด เนื่องจากในช่วงนี้ประเทศไทยมีปัญหาทางการเมืองทำให้ค่าเงินบาทอ่อนค่าลงมาเล็กน้อย ดังนั้นจึงไม่จำเป็นที่จะต้องป้องกันความเสี่ยงดังกล่าวทั้งหมด แต่เราก็เชื่อว่าในอนาคตค่าเงินบาทยังคงมีแนวโน้มแข็งค่ามากกว่าค่าเงินเหรียญสหรัฐแน่นอน ดังนั้นเราจึงไม่ป้องกันความเสี่ยงต่ำกว่า 80%” นายศุภกร กล่าว 
ล่าสุดบริษัทได้เปิดเสนอขายกองทุนเปิดเอ็มเอฟซี อินเตอร์เนชั่นแนล โกลด์ เพื่อการเลี้ยงชีพ (IGOLDRMF) มูลค่าโครงการ 2,000 ล้านบาท เน้นลงทุนในหน่วยลงทุนกองทุน SPDR Gold Trust เพิ่มทางเลือกการลงทุนเพื่อเกษียณ เนื่องจากมุมมองทองคำยังเป็นสินทรัพย์ประกันความเสี่ยงในระยะยาว พร้อมเพิ่มโอกาสไถ่ถอนหน่วยลงทุนในรูปของทองคำ โดยเปิดขายครั้งแรกถึงวันที่ 10 พ.ค.นี้
ขณะเดียวกันเปิดขายกองทุนเปิดเอ็มเอฟซี อินเตอร์เนชั่นแนล อีเมอร์จิ้ง(IEmerging) เน้นลงทุนในหลักทรัพย์ที่มีสภาพคล่องสูงในประเทศตลาดเกิดใหม่ในภูมิภาคต่างๆ ทั่วโลก โดยเปิดขายครั้งแรกถึงวันที่ 7 พ.ค.นี้